text: Huspriserne stiger nu i flere syddanske kommuner
  10 april 2015 kl. 08.02
  På den seneste top 10 liste over stigende huspriser er flere kommuner fra
  Syddanmark med.
  På listen over de kommuner hvor der har været de største stigninger i huspriserne, ligger Haderslev, Vejle og Billund godt placeret.
  I Haderslev er priserne steget med 9,3 procent, i Vejle er der registreret en stigning på 7,6 procent og Billund har oplevet en stigning i huspriserne på 6,2 procent.
  I mange kommuner er der lige nu færre huse til salg, men ifølge Boligsiden skyldes det ikke, at ejerne er holdt op med at sætte huse til salg, men fordi der bliver solgt flere huse.
  Selvom huspriserne i marts måned er steget mere end sædvanligt, så er salgspriserne dog generelt fortsat lavere end i 2010.
  